Twee polisiebeamptes deur motoris geskiet | Maroela Media
Maj. Mack Mngomezulu, woordvoerder van die polisie, het gesê die beamptes is geskiet terwyl hulle verkeer beheer het. "Dit is nog nie duidelik wat die skietvoorval veroorsaak het nie, maar volgens inligting het een van die motoriste op hulle losgebrand. Die polisiebeamptes is na die hospitaal gehaas vir behandeling," het hy gesê.
Die motoris het van die toneel gevlug. Niemand is nog in verband met die voorval in hegtenis geneem nie.
Vier polisiebeamptes is die afgelope week deur misdadigers doodgemaak. 'n Lid van die Johannesburgse Metropolisie (JMPD) is Maandag gedurende 'n gewapende rooftog by 'n winkelsentrum doodgeskiet.
Nou weereens die saak van feite en raai deur die media. Soos news24 berig dit is n voetganger wat geskiet het, so berig maroela media dat dit blykbaar n motoris is. Hoekom nie die waarheid en feite reg kry voor joernaliste net spring om soos klikkiebekke nuus te versprei wat hulle nie eers reg kan vertel nie.
Dit is n jammer ek kan nie screenprints hier post nie. Want eers sê julle hulle is dood geskiet in die hoofopskrif en net verder aan in die berig dat hulle niea die hospitaal gehaas is. Hulle is volgens news 24 nie dood geskiet nie. Maroela media moet julle feite reg kry want julle mislei die publiek en lesers van die waarheid!
Genade, mens… Dis sekerlik bloot 'n tikfout van Maroela se kant af. Dis nou nie nodig om histeries te raak daaroor nie. So vroeg op 'n Maandagoggend…joh.
Dankie vir jou boodskap. Ons vra om verskoning vir die verwarring.
Die teksversorger het ongelukkig aanvanklik nie die verslaggewer se fout in die opskrif raakgesien nie, maar dit is dadelik reggestel toe die fout opgetel is. Soms neem dit net 'n oomblik vir die webwerf om te "cache" en dan is die fout dus nog vir 'n oomblik lank sigbaar.